Taiwan

Repúblika di China, komunmente konosí komo Taiwan, ta un pais insular den Ost Asia, situá mas o menos 180 km for di e kosta ost di China. Estadonan bisiña ta inklui China na parti west, Hapon na parti nort-ost, i Filipinas na parti sùit. Kapital di Repúblika di China ta e siudat di Taipei. Komo entidat polítiko e pais ta konsisti di e isla di Taiwan, tambe konosí komo Formosa, ku ta 99.4% di su teritorio, i tambe Pengu, Kinmen, Matsu i otro islanan menor.

Despues ku e nashonalistanan chines a pèrdè e Guera Sivil Chines kontra e komunistanan na 1949 nan ta move e gobièrnu di Republika di China di Nanjing pa Taipei. Konstitushonalmente nan tin ainda un demanda di propiedat riba henter teritorio di China, pero awendia no ta ripara mucho di esaki.

Category:Pais
Category:China